recursal/SuperWikiNEXT-32B huggingface dataset:
**Lucius Annaeus Cornutus** (m.kreik. Ἀνναῖος Κορνοῦτος) (ensimmäinen vuosisata) oli roomalainen stoalaiseen koulukuntaan kuulunut filosofi. Hän vaikutti keisari Neron aikana.

Elämä
-----

Cornutus oli kotoisin Leptis Magnasta, Libyasta. Hän asui kuitenkin suurimman osan elämästään Roomassa. Hänet tunnetaan parhaiten runoilija Persiuksen opettajana ja ystävänä. Hän korjasi tämän kirjoittamia satiireja tämän kuoleman jälkeen, mutta antoi ne sitten Caesius Bassukselle toimitettavaksi tämän erityisestä pyynnöstä. Keisari Nero karkotti hänet Roomasta noin vuonna 66 tai 68, koska hän halvensi epäsuorasti keisarin näkemystä roomalaisten sankarillisesta historiasta. Tämän jälkeen hänestä ei tiedetä mitään.

Teokset
-------

Cornutus kirjoitti useita retoriikkaa käsitteleviä teoksia sekä kreikaksi että latinaksi (*De figuris sententiarum*). Häneltä on säilynyt filosofinen tutkielma nimeltä *Theologiae Graecae compendium*. Se on käsikirja, jossa ajan populaaria mytologiaa on käsitelty stoalaisen etymologian ja symbolisten tulkintojen näkökulmasta. Vaikka se sisältääkin useita absurdeja etymologisia tulkintoja, siinä on myös paljon kauniita ajatuksia.

Simplikios ja Porfyrios viittaavat Cornutuksen kommentaariin Aristoteleen teoksesta *Kategoriat*. Cornutus puolusti siinä Aristoteleen filosofiaa kilpailevan Athenodoros Kananalaisen näkemyksiä vastaan. Hänen Aristotelesta koskevat tutkielmansa olivat todennäköisesti hänen merkittävimpiä töitään. Cassiodorukselta on säilynyt katkelmia hänen tutkielmastaan *De enuntiatione vel orthographia*.

Cornutuksen nimiin on laitettu myös Vergiliusta koskeva kommentaari, jota Servius lainaa usein, sekä Persiukselle osoitettu *Scholia*. Viimeksi mainitut ovat kuitenkin paljon myöhäisempiä, ja ne on ajoitettu karolingiajalle. Niin kutsuttu *Disticha Cornuti* on puolestaan peräisin myöhäiskeskiajalta.

Antiikin filosofia – Stoalainen koulukunta

|  |  |
| --- | --- |
| Varhaisstoa | Zenon Kitionilainen · Dionysios · Ariston Khioslainen · Persaios · Kleanthes · Khrysippos · Herillos · Sfairos · Zenon Tarsoslainen · Diogenes Babylonialainen · Krates Malloslainen · Antipatros Tarsoslainen · Apollodoros |
| Keskistoa | Panaitios · Dardanos · Mnesarkhos · Hekaton · Polemon Ilionlainen · Poseidonios · Iason Nysalainen · Diodotos · Antipatros Tyroslainen, vanhempi · Antipatros Tyroslainen, nuorempi · Geminos · Athenodoros Kananalainen |
| Myöhäisstoa | Attalus · Seneca · Eufrates · Epiktetos · Lucius Annaeus Cornutus · Musonius Rufus · Athenodoros Kordylion · Junius Rusticus · Hierokles · Sekstos Khaironeialainen · Marcus Aurelius |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Australia
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Lucius Domitius Alexander** oli roomalainen sotilas. Hän oli African diokeesin *vicarius*. Hän oli kotoisin joko Fryygiasta tai Pannoniasta. Vuonna 308 Maxentius määräsi Alexanderin lähettämään poikansa panttivangiksi, koska tämä ei luottanut African provinssin joukkojen lojaalisuuteen. Alexander kieltäytyi, ja tämän johdosta hänen joukkonsa julistivat hänet keisariksi. Tämän tapahtuman tarkka ajankohta ei ole tiedossa, se tapahtui ehkä vuonna 308 tai 311.

Keisari Maxentiuksen lähettämä pretoriaaniprefekti Rufius Volusianus kuitenkin kukisti ja tappoi hänet vuonna 309, 310 tai 311.

Alexander saattoi olla sama henkilö kuin eräs Valerius Alexander, joka toimi Africa-diokeesin vicariuksena vuosina 303–306.

Lähteet
-------

1. 1 2 3  Michael DiMaio, Jr.: L. Domitius Alexander (308-309 A.D.)  26.10.1996. De Imperatoribus Romanis: An Online Encyclopedia of Roman Emperors. Viitattu 12.8.2011. (englanniksi)
2. ↑  David Stone Potter: *The Roman Empire at bay, AD 180-395*, s. 351. Routledge, 2004. ISBN 9780415100588. (englanniksi)
3. ↑  Jona Lendering: Maxentius *Livius.org*.  Arkistoitu 29.1.2012. Viitattu 12.8.2011.
4. ↑  Ed. by William Smith: A Dictionary of Greek and Roman biography and mythology *quod.lib.umich.edu*. Viitattu 12.8.2011. (englanniksi)
5. ↑  Matthew Bunson: *Encyclopedia of the Roman empire*, s. 589. Infobase Publishing, 2002. ISBN 9780816045624. (englanniksi)
**Antipatros Thessalonikelainen** (m.kreik. Ἀντίπατρος ὁ Θεσσαλονικεύς, *Antipatros ho Thessalonikeus*, lat. *Antipater Thessalonicensis*; 1. vuosisata eaa./jaa.) oli antiikin kreikkalainen epigrammirunoilija, joka oli kotoisin Thessalonikesta ja toimi Roomassa, missä hän oli Lucius Calpurnius Pison klientti.

Antipatrokselta on säilynyt suuri joukko epigrammeja *Kreikkalaisessa antologiassa*. Niiden perusteella hän toimi keisari Augustuksen hallintokauden loppupuolella ja kenties vielä Caligulan aikana vuonna 38 jaa. Hänen varmuudella ajoitettavat runonsa ajoittuvat vuosille 11 eaa.–12 jaa. Runot ovat aiheiltaan pääosin ekfrastisia sekä omistuskirjoituksia ja hautaepigrammeja.

Antipatros Thessalonikelainen on todennäköisesti sama runoilija, jota kutsutaan joidenkin epigrammien otsakkeissa nimellä *Antipatros Makedonialainen*.

Lähteet
-------

1. 1 2  Antipater (5) *Oxford Classical Dictionary*. Viitattu 25.4.2022.
2. 1 2 3  Smith, William: "Antipater (17)", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio.

Aiheesta muualla
----------------

* Antipater of Thessalonica: Epigrams. Attalus.org. (englanniksi)
**Kellosalmen kanava** sijaitsee Mikkelissä Puulaveden ja Otavan sataman välisellä väylällä. Suluttoman kanavan pituus on sata metriä. Suurin sallittu alusten leveys on 7,1 metriä, syväys 1,5 metriä ja mastonkorkeus 4,5 metriä.

Kellosalmen kanava rakennettiin 1889–1891 samalla kun Otavan satamaan vievä laivaväylä syvennettiin 1,5 metrin syväyksellä kulkeville aluksille. Kanavan kautta kulki vielä 1900-luvun alkupuolella vilkas laivaliikenne Otavan satamaan. Otavan satamasta oli rautatieyhteys Savon radalle ja siellä oli kaksi telakkaa laivojen ja proomujen korjausta varten. Satamassa oli omat laiturit matkustaja- ja tavaraliikennettä varten. Matkustajalaivaliikenne päättyi 1940-luvulla ja hinaajaliikenne 1970-luvulla. Nykyisin Kellosalmen kautta kulkee vain huviveneliikennettä.

Kellosalmen kanavan eteläpuolella sijaitsee Likastin kanava, joka rakennettiin samaan aikaan.

Lähteet
-------

1. 1 2 3  Kellosalmen kanava *Suomen kanavat*. Viitattu 23.2.2016.

Aiheesta muualla
----------------

* Mikkelin liikennehistoriaa: Otavan satama ja Puulaveden laivaliikenne Intenetix-oppimateriaalit.

Kymijoen vesistön kanavat
* Kalkkisten kanava
* **Heposelän reitti**: Kellosalmen kanava – Likastin kanava
* **Keiteleen reitti**: Listonsalmen kanava – Neiturin kanava
* **Kiesimän reitti**: Kerkonkosken kanava – Kiesimän kanava – Neiturin kanava
* **Niiniveden reitti**: Säynätsalmen kanava
* **Nilakan reitti**: Kolun kanava
* **Pielaveden reitti**: Säviänvirran kanava
* **Vesijärvi**: Vääksyn kanava
* **Virmasveden reitti**: Kuttakosken kanava
**Kreikan maanjäristys 426 eaa.** oli maanjäristys, joka tapahtui Kreikassa kesällä 426 eaa. Sen keskus sijaitsi Malianlahden (nyk. Maliakóslahti) ja Euboian pohjoispään tienoilla. Maanjäristyksen magnitudi oli arviolta noin 7,1 ja intensiteetti X.

Thukydides kertoo *Peloponnesolaissodassaan*, että järistystä oli edeltänyt useita järistyksiä vuonna 427 eaa. Ne vaikuttivat peloponnesolaissodan kulkuun, sillä spartalaiset pitivät niitä pahana enteenä ja luopuivat tuolloin yrityksestä vallata Attika, vaikka olivat edenneet jo Korintin kannakselle saakka. Järistykset jatkuivat kesällä 426 eaa. jolloin tapahtui useita järistyksiä Euboian mantereesta erottaneen salmen alueella. Järistyksissä tuhoutuivat muun muassa Lamian, Larisan ja Herakleia Trakhinian kaupungit. Suuria tuhoja mainitaan myös muun muassa Orobiaissa, Opuksessa, Elateiassa, Oreoksessa ja Peparethoksessa sekä Atalanten (nyk. Atalantonísi) saarella. Skarfeiassa kerrotaan kuolleen 2 500 henkeä.

Maanjäristys tunnetaan ennen kaikkea siihen liittyneestä tsunamista, joka tunnetaan Malianlahden tsunamina. Thukydides kertoo tsunamista eli siitä, kuinka meri ensin vetäytyi ja tuli sitten takaisin suurena hyökyaaltona, ja osasi yhdistää ilmiön edeltäneeseen maanjäristykseen. Tämä on ensimmäinen historiallisesti tunnettu esimerkki siitä, että tsunami osattiin kytkeä aiempaan geologiseen tapahtumaan. Havainto on edistysaskel tieteellisessä ajattelussa, sillä vielä Herodotos oli pitänyt Poteidaiassa tapahtuneen tsunamin syynä Poseidonin vihaa. Thukydideen kuvaus keskittyy tapahtumiin Orobiaissa, Atalantella ja Peparethoksessa, joista hänellä oli tietoa paikalla olleiden ateenalaisten kautta.

Myöhemmistä kirjailijoista maanjäristystä ja tsunamia käsittelivät Demetrios Kallatislainen, Demetrios Skepsisläinen ja Strabon. Ainakin osassa kuvauksissa tiedot useammista erillisistä tapahtumista ovat saattaneet kietoutua yhteen.

Lähteet
-------

1. 1 2 3  Earthquakes: Greece NOAA – National Centers for Environmental Information. Viitattu 6.9.2021.
2. 1 2 3  Significant Earthquake Information NOAA – National Centers for Environmental Information. Viitattu 6.9.2021.
3. 1 2 3  Thukydides: *Peloponnesolaissota* 3.89.
4. 1 2 3  Freitag, Klaus & Reicherter, Klaus R.: The earthquake and tsunami of 426 BC in Greece: observations by Thucydides and contextual interpretations.  *Zeitschrift für Geomorphologie Supplementary Issues*, October 2019, 62. vsk, nro 2, s. 47–62.
5. ↑  Tsunami Event Information NOAA – National Centers for Environmental Information. Viitattu 6.9.2021.
6. ↑  Herodotos: *Historiateos* 8.129.
**Luciano Gatto** (s. 31. toukokuuta 1934 Venetsia, Italia) on Disneyn eläinmaailman piirtäjä. Hänen piirtämiä sarjakuvia on ilmestynyt taskukirjoissa. Hänen sarjoissaan esiintyy yleensä Roope Ankka.

Disney-ura
----------

### Alkuvaiheet

1950-luvun lopulla koko ikänsä piirtänyt Luciano Gatto piirsi lapsille suunnattua sarjakuvaa ollessaan vähän yli 20-vuotias. Disneylle Gatto palkattiin samoihin aikoihin. Aluksi, vuosina 1956-1958 Gatto työskenteli Romano Scarpan tussaajana, mutta jo 1960-luvun alussa hän alkoi saada vastuuta piirtämisestään.

### Ura tällä hetkellä*milloin?*

Luciano Gatto kuuluu tunnetuimpiin italialaisiin sarjakuvataiteilijoihin. Hän piirtää vielä satunnaisesti, vaikka hän jäi eläkkeelle 2003 ollessaan 69-vuotias.

Lähteet
-------

* Aku Ankan virallinen kotisivu*lähde tarkemmin?*

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Italia
* Yhdysvallat

 |

 |
**Koison talo** oli arkkitehti Berndt Blomin piirtämä, vuonna 1895 rakennettu suuri puutalo Tampereella osoitteessa Hämeenpuisto 23 (ent. Itäinen Puistokatu 23). Sitä on pidetty Tampereen huomattavimpana nikkarityylisenä rakennuksena. Koristeellisen talon rakennutti puuseppämestari Karl K. Tallqvist, jolla oli kaupungin ensimmäinen koneellinen puusepänliike tontin sisäpihalla sijainneessa kolmikerroksisessa kivirakennuksessa.

Puutalo suunniteltiin alun perin Tampereen kauppaoppilaitoksen käyttöön. Se toimi siinä vuokralaisena tammikuuhun 1910 asti. Tallqvistin kuoleman jälkeen, vuonna 1903, hänen puusepänliikkeensä omistajaksi tuli osakeyhtiö, josta kehittyi sittemmin Höyrypuuseppä Oy. Yhtiö siirsi toimintansa Santalahteen vuonna 1917. Myöhemmin kivirakennuksessa oli muun muassa panttilainakonttori, margariinitehdas ja kenkätehdas. Vuonna 1927 kiinteistön osti kauppias Kaarlo Koiso, joka laajensi kivitaloa ja sijoitti tiloihin puku- ja kappatehtaan.

Koison talo purettiin 1960-luvulla, kun sen paikalle tehtiin asuinkerrostalo. Hämeen museoseuran aloitteesta Tampereen kaupunki talletti kokoelmiinsa 10 metrin pätkän Koison talon julkisivua. Lisäksi säilöön pantiin kolme kaakeliuunia ja kolme oviparia. Yksi uuneista sai paikan Hatanpään kartanon päärakennuksesta.

Lähteet
-------

1. ↑  Liuttunen, Antti: *Kadonneet kaunottaret: Tampereen rakennushistoriaa*, s. 37, 254–255. Tampere: Tampereen museot, 2018. ISBN 978-951-609-935-7.
2. ↑  Hirvikallio, Seija: *Hämeenpuisto: Tampereen Esplanadi*, s. 52. Tampere: Tampere-Seura, 2012. ISBN 978-9-52555-816-6.
3. ↑  Nikupaavo-Oksanen, Tarja: Katukuvasta kadonneet kauniit talot heräävät henkiin Vapriikissa.  *Vilkku*, Tampereen kaupungin henkilöstölehti, 2018, nro 1, s. 16.
4. 1 2  Liuttunen 2018, s. 254.
5. ↑  Hirvikallio 2012, s. 52–53.
6. ↑  Hirvikallio 2012, s. 53.
**Ligue Professionnelle 1 -kausi 2005–2006** oli Tunisian jalkapallon pääsarjan 51. kausi, joka päättyi Espérancen historian 20 mestaruuteen. Espérancen ero liigassa toiseksi tulleeseen ES Saheliin oli vain yksi piste. Maalikuninkuuden voitti Espérancen Amine Ltifi 16 maalilla.

Lopputulokset
-------------


| Sijoitus | Joukkue | Pisteet | Ottelut | Voitot | Tasapelit | Häviöt | Maalisuhde | Huomio |
| --- | --- | --- | --- | --- | --- | --- | --- | --- |
| 1 | Espérance | **56** | 26 | 17 | 5 | 4 | 42–21 | CAF Mestarien liiga |
| 2 | ES Sahel | **55** | 26 | 16 | 7 | 3 | 30–11 | CAF Mestarien liiga |
| 3 | Club Africain | **47** | 26 | 12 | 11 | 3 | 37–19 | Arabian Mestarien liiga |
| 4 | CS Sfaxien | **45** | 26 | 12 | 9 | 5 | 35–16 | CAF Confederation Cup |
| 5 | US Monastir | **41** | 26 | 11 | 8 | 7 | 22–20 | Arabian Mestarien liiga |
| 6 | ES Zarzis | **30** | 26 | 7 | 9 | 10 | 20–26 |
| 7 | Stade Tunisien | **29** | 26 | 7 | 8 | 11 | 24–25 |
| 8 | EGS Gafsa | **29** | 26 | 6 | 11 | 9 | 28–36 | CAF Confederation Cup |
| 9 | AS Marsa | **28** | 26 | 6 | 10 | 10 | 19–30 |
| 10 | CS Hammam-Lif | **28** | 26 | 7 | 7 | 12 | 28–41 |
| 11 | CA Bizertin | **25** | 26 | 4 | 13 | 9 | 15–23 |
| 12 | EO Goulette Kram | **25** | 26 | 5 | 10 | 11 | 16–30 |
| 13 | Jendouba Sport | **24** | 26 | 5 | 9 | 12 | 16–22 | Putoaminen |
| 14 | JS Kairouanaise | **23** | 26 | 4 | 11 | 11 | 24–36 | Putoaminen |

Putoajat ja nousijat
--------------------

* Sarjan kaksi viimeistä joukkuetta, Jendouba Sport ja JS Kairouanaise putosivat Ligue Professionnelle 2:een.
* Tilalle nousevat Ligue Professionnelle 2:sta Olympique de Béja ja ES Hammam-Sousse.

Maalipörssi
-----------

| Sijoitus | Pelaaja | Kansallisuus | Joukkue | Maalit |
| --- | --- | --- | --- | --- |
| 1. | Amine Ltifi |  Tunisia | Espérance | 16 |
| 2. | Tarek Ziadi |  Tunisia | Stade Tunisien | 11 |
| 3. | Yves Jupiter |  Kamerun | CS Hammam-Lif | 10 |
| 4. | Dramane Traore |  Mali | Club Africain | 9 |
|

Ligue Professionnelle 1 -kaudet
*1955–1956* | *1956–1957* | *1957–1958* | *1958–1959* | *1959–1960* | *1960–1961* | *1961–1962* | *1962–1963* | *1963–1964* | *1964–1965* | *1965–1966* | *1966–1967* | *1967–1968* | *1968–1969* | *1969–1970* | *1970–1971* | *1971–1972* | *1972–1973* | *1973–1974* | *1974–1975* | *1975–1976* | *1976–1977* | *1977–1978* | *1978–1979* | *1979–1980* | *1980–1981* | *1981–1982* | *1982–1983* | *1983–1984* | *1984–1985* | *1985–1986* | *1986–1987* | *1987–1988* | *1988–1989* | *1989–1990* | *1990–1991* | *1991–1992* | *1992–1993* | *1993–1994* | *1994–1995* | *1995–1996* | *1996–1997* | *1997–1998* | *1998–1999* | *1999–2000* | *2000–2001* | *2001–2002* | *2002–2003* | *2003–2004* | *2004–2005* | *2005–2006* | *2006–2007* | *2007–2008* | *2008–2009* | *2009–2010* | *2010–2011* | *2011–2012* | *2012–2013* | *2013–2014* | *2014–2015* | *2015–2016* | *2016–2017* | *2017–2018* | *2018–2019* | *2019–2020* | *2020–2021* | *2021–2022* | *2022–2023*
**Emma Coburn** (s. 19. lokakuuta 1990) on yhdysvaltalainen 3 000 metrin estejuoksija. 

Lontoon olympialaisissa 2012 Coburn sijoittui 3 000 metrin estejuoksussa yhdeksänneksi. Rion olympialaisissa 2016 hän juoksi pronssille Pohjois-Amerikan ennätysajalla 9.07,63. Vuodelle 2021 siirretyissä Tokion olympialaisissa hänet hylättiin loppukilpailussa. Daegun MM-kilpailuissa 2011 hän sijoittui samalla matkalla kahdenneksitoista ja Pekingin MM-kilpailuissa 2015 viidenneksi. Hän voitti maailmanmestaruuden Lontoossa 2017 Pohjois-Amerikan ennätysajalla 9.02,58. Dohan MM-kilpailuissa 2019 hän saavutti hopeaa ennätyksellään 9.02,35. Eugenen MM-kilpailuissa 2022 hän oli kahdeksas. Hän voitti estejuoksun maanosien cupissa 2014.

Glasgow’n Timanttiliigan osakilpailussa heinäkuussa 2014 hän juoksi ajan 9.11,42, joka alitti Jennifer Simpsonin nimissä olleen virallisen Yhdysvaltain ennätyksen, mutta Yhdysvaltain yleisurheiluliitto ei ratifioinut Coburnin aikaa maan ennätykseksi tekemättä jääneiden dopingtestien vuoksi. Coburnin ennätys 1 500 metrillä on 4.03,82.

Lähteet
-------

* Emma Coburn Kansainvälinen yleisurheiluliitto.  (englanniksi)
* 
* Emma Coburn Tilastopaja (vaatii kirjautumisen, maksullinen palvelu).  (englanniksi)

### Viitteet

1. ↑  Gambaccini, Peter: Emma Coburn's Apparent U.S. Steeplechase Record Won't be Ratified by USATF *Runner's World & Running Times*.  5.2.2015. Viitattu 5.2.2015. (englanniksi)

Aiheesta muualla
----------------

* Kuvia tai muita tiedostoja aiheesta **Emma Coburn** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Lysimakheia** (m.kreik. Λυσιμάχεια, myös *Lysimakhia*, Λυσιμαχία; lat. *Lysimachia, Lysimachea*) oli antiikin aikainen kaupunki Myysiassa Vähässä-Aasiassa nykyisen Turkin alueella. Se sijoitetaan lähelle nykyistä İzmirin maakunnan Merdivenliä.

Lysimakheia oli pieni kaupunki, jonka mainitsee vain Plinius vanhempi. Hänen aikanaan sitä ei ollut enää olemassa. Kaupungin nimen perusteella sen oli oletettavasti perustanut tai uudelleennimennyt Lysimakhos hellenistisellä kaudella 300-luvun eaa. lopussa tai 200-luvun eaa. alussa. Kaupungin asukkaasta käytettiin etnonyymiä *Lysimakheus* (Λυσιμαχεύς).

Lähteet
-------

1. 1 2  Smith, William: "Lysimachia (1)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Lysimachea? *Pleiades*. Viitattu 1.11.2021.
3. ↑  "BAtlas 56 D4 Lysimachea?", *Barrington Atlas of the Greek and Roman World*. Princeton University Press, 2000. ISBN 978-0691031699.
4. ↑  Plinius vanhempi: *Naturalis historia* 5.22.
**Dwight Eversley Yorke** (s. 3. marraskuuta 1971 Canaan, Tobago) on trinidadtobagolainen jalkapalloilija, joka pelasi lähes koko uransa Englannin Valioliigassa edustaen Aston Villaa, Manchester Unitedia, Blackburn Roversia, Birminghamia ja Sunderlandia. Pelipaikaltaan hän oli hyökkääjä.

Ura
---

Yorke siirtyi vuonna 1989 Aston Villaan 120 000 punnan siirtosummalla. Hän pelasi seurassa yhdeksän vuotta, jona aikana nousi Englannin Valioliigan parhaiden hyökkääjien joukkoon. Vuonna 1996 Aston Villa ylsi Englannin liigacupin loppuotteluun. Elokuussa 1998 Manchester United hankki Yorken 12,6 miljoonalla punnalla. Yorke pelasi Unitedissa 133 ottelua tehden 59 maalia. Hän voitti joukkueen kanssa kolme peräkkäistä Valioliigan mestaruutta sekä kaudella 1998–1999 triplan voitettuaan Valioliigan mestaruuden, FA Cupin sekä Mestarien liigan. Samalla kaudella Yorke voitti Valioliigan maalikuninkuuden.

Vuonna 2002 Yorke siirtyi Blackburn Roversiin, sillä United oli hankkinut Ruud van Nistelrooyn ja Yorken peliaika oli käynyt vähiin. Kahden Blackburnissa vietetyn kauden jälkeen hän siirtyi vuonna 2004 Birminghamiin. Huhtikuussa 2005 hän siirtyi Australian A-Leaguen Sydneyyn. Sydneyssä hän pelasi keskikenttäpelaajana. Kesällä 2006 Yorke siirtyi Sunderlandiin, jossa pelasi kesään 2009 asti.

### Maajoukkueura

Yorke toimi Trinidad ja Tobagon jalkapallomaajoukkueen kapteenina. Hän lopetti kansainvälisen uransa vuonna 2001, mutta teki paluun Saksan MM-kisojen 2006 karsintoihin. Hän pelasi maajoukkueessa 72 ottelua tehden 19 maalia.

Muuta
-----

Yorke on saanut kuuluisuutta seurusteltuaan brittiläisen mallin Jordanin kanssa. He erosivat ennen kuin heidän lapsensa syntyi. Tobagossa sijaitseva Dwight Yorke Stadium on nimetty Yorken kunniaksi.

Lähteet
-------

* Dwight Yorke Transfermarkt-sivustolla (englanniksi)
* Soccerbase
* Dwight Yorke National Football Teams -sivustolla (englanniksi)

Trinidad ja Tobagon joukkue – Jalkapallon MM-kilpailut 2006
1 Hislop |
2 Cox |
3 A. John |
4 Andrews |
5 Sancho |
6 Lawrence |
7 Birchall |
8 Gray |
9 Whitley |
10 Latapy |
11 Edwards |
12 Samuel |
13 Glen |
14 S. John |
15 Jones |
16 Wise |
17 Charles |
18 Theobald |
19 Yorke |
20 Scotland |
21 Jack |
22 Ince |
23 Wolfe |
Valmentaja Beenhakker



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |

 |
**Majadahonda** on kunta Madridin maakunnassa Espanjassa. Pääkaupunkiin Madridiin on matkaa noin 16 kilometriä. Naapurikunnat ovat Madrid, Pozuelo de Alarcón, Las Rozas, Boadilla del Monte, Villanueva del Pardillo sekä Villanueva de la Cañada.

Majadahonda alkoi kehittyä kyläksi 1500-luvulla. Sellaiset alkuperäiset suvut kuin Bravo, Montero, Rojas ja Labrandero asuvat yhä paikkakunnalla. Kylän keskustassa oli aukio (*plaza*) ja sen ympärille rakennetut Iglesia de Santa Catalina -kirkko, vaatimaton sairaala ja majatalo. Sekä 1600-luvun alussa että 1600-luvun lopussa kylän asukasluku laski huomattavasti noin puolella tuhannella asukkaalla.

1970-luvulla Majadahonda alkoi kehittyä puutarhakaupungiksi. Sinne rakennettiin omakotitaloja ja paritaloja. Poliittiset muutokset ja demokratian saapuminen 1970-luvun lopulla saivat aikaan väkiluvun kasvun, joka ei vieläkään ole päättynyt. Majadahonda on kasvanut joka suuntaan, ja siitä on tullut koko Madridin maakunnan (Comunidad de Madrid) tärkeimpiä kuntia.

Kuvia
-----

* KunnantaloKunnantalo
* Plaza MayorPlaza Mayor
* Glorieta de Rosalía de CastroGlorieta de Rosalía de Castro
* Iglesia de Santa Catalina Mártir (1940-luku)Iglesia de Santa Catalina Mártir (1940-luku)
* Alfredo Kraus -auditorioAlfredo Kraus -auditorio
* Plaza de ColónPlaza de Colón
* Plaza de la ConstituciónPlaza de la Constitución
* Parque ColónParque Colón
* 
* RautatieasemaRautatieasema

Lähteet
-------

### Viitteet

1. ↑  Cifras oficiales de población resultantes de la revisión del Padrón municipal a 1 de enero Instituto Nacional de Estadística (INE). Viitattu 7.5.2017. (espanjaksi)
2. 1 2   (Arkistoitu – Internet Archive) Ayuntamiento de Majahonda. Viitattu 7.5.2017

Aiheesta muualla
----------------

* Kuvia tai muita tiedostoja aiheesta **Majadahonda** Wikimedia Commonsissa
Omalóksen ylätasanko.
**Omalóksen ylätasanko** (kreik. Οροπέδιο Ομαλού, *Oropédio Omaloú*) on ylätasanko Kreetan saarella Kreikassa. Se sijaitsee Lefká Óri -vuorilla saaren länsiosassa noin 38 kilometriä lounaaseen Chaniásta.

Omalóksen ylätasankoa.
Ylätasangon pinta-ala on noin 5,5 neliökilometriä ja se sijaitsee noin 1 040–1 250 metrin korkeudella merenpinnasta laskettuna. Se on eri puolilta Lefká Órin huippujen ympäröimä. Huomattavimpana niistä kohoaa Gkígkilos-huippu. Ylätasangon koilliskulmassa sijaitsee Omalóksen kylä. Eteläpuolella sijaitsee Samarián rotkon pohjoispää Xylóskalo.

Tasanko on Länsi-Kreetan suurin ja tunnetuin. Sitä käytetään maanviljelykseen, ja siellä kasvatetaan erityisesti sellaisia lajeja kuten peruna ja omena, jotka eivät viihdy Kreetan rannikon kuumemmassa ilmastossa. Talvisin tasangolla on paljon lunta, minkä vuoksi siellä on vain vähän pysyvää asutusta. Tasangolla on pieni tekojärvi.

Lähteet
-------

1. 1 2  Omalos *Cretan Beaches*. Viitattu 1.9.2021.
2. ↑  The plateau of Omalos *West Crete*. Viitattu 1.9.2021.
3. ↑  Η τεχνητή παγωμένη λίμνη των Χανίων… σε σχήμα καρδιάς! *Hania News*.  5.1.2020. Viitattu 1.9.2021.

Aiheesta muualla
----------------

* Kuvia tai muita tiedostoja aiheesta **Omalóksen ylätasanko** Wikimedia Commonsissa
**Kiinteistötoimitusrikos** on Suomen lainsäädännössä rangaistavaksi säädetty teko, jossa henkilö rikkoo tahallaan tai huolimattomuudesta tiettyjä toimitusinsinöörin asettamia rajoituksia tai antamia määräyksiä. Sellaisella kiinteistötoimituksen kohteena olevalla alueella, jonka omistus saattaa toimituksen seurauksena muuttua, saa tehdä muutostöitä vain toimitusinsinöörin asettamin rajoituksin tai hänen antamallaan luvalla toimituksen aloittamisesta tiedottamisen ja tilusten haltuunoton välisenä aikana. Luvanvaraisia töitä ovat puuston hakkuu, maa-ainesten otto, uusien rakennusten rakentaminen, olemassa olevien rakennusten korjaus ja muut omaisuuden arvoa tai käyttötarkoitusta muuttavat toimet. Toisaalta toimitusinsinöörin on annettava lupa työhön, ellei se merkittävästi vaikeuta kiinteistötoimituksen suorittamista tai vaaranna toimituksen toteuttamista. Toimitusinsinöörin asettamia rajoituksia ja luparatkaisua on noudatettava, vaikka asiassa olisi aloitettu muutoksenhaku. Kiinteistötoimitusrikoksesta voidaan tuomioistuimessa tuomita sakko tai enintään kuuden kuukauden vankeus.

Vuoden 1997 alussa voimaan tulleesta kiinteistönmuodostamislaista saatujen käytännön kokemusten perusteella hallitus ehdotti lakiin tehtäväksi eräitä tarkistuksia ja täydennyksiä. Alkuperäiseen lakiin sisältyi vain toimitusinsinöörin oikeus asettaa tiettyjä rajoituksia ja antaa lupia edellä kuvattuihin toimiin, mutta ei mitään rangaistussäännöksiä. Oikeuskäytännössä katsottiin, ettei rikoslain rangaistussäännöksiä voitu tällaisessa tapauksessa soveltaa, koska se olisi heikentänyt vastaajan oikeusturvaa. Siksi asiaa käsitellyt eduskunnan maa- ja metsätalousvaliokunta ehdotti 1998 kiinteistönmuodostamislakiin lisättäväksi asian erityiskriminalisointia koskevan säännöksen. Näin asianosainen ei voisi teoillaan häiritä kiinteistötoimituksen suorittamista ja heikentää muiden asianosaisten asemaa.

Lähteet
-------

1. ↑  Kiinteistönmuodostamislaki 177 ja 287a §.
2. ↑  Maa- ja metsätalousvaliokunnan mietintö MmVM 3/1998, 287a §.
**Majakkalaiva Helsingkallan** oli Perämeren eteläosassa olevan samannimisen matalikon pohjoispuolelle sijoitettu majakkalaiva.

Alkuperä
--------

Alus rakennettiin Helsingissä Hietalahden telakalla vuonna 1885; mitoiltaan se oli keskikokoinen eli 25,8 x 6,5 x 2 metriä. Aluksessa ei ollut aluksi koneistoa vaan purjeet; valolaite oli keulamastossa oleva normaali kolmelyhtyinen, joka näytti valkoista kiinteätä ympärinäkyvää valoa.

Aluksia rakennettiin samaan aikaan kaksi aivan samanlaista; toinen oli Merenkurkkuun sijoitettavaksi määrätty uusi majakkalaiva Snipan.

Ensimmäinen asemapaikka ja parannuksia
--------------------------------------

Vuonna 1920 kumpaankin alukseen asennettiin Helsingissä potkuri ja sitä käyttämään 60 hevosvoiman *Bolinder* -kuulamoottori; valonheitintä syöttävää generaattoria ja paineilmasumusireeniä käyttämään asennettiin pienempi petrolikone. Samalla molempiin vaihdettiin uusi tukevampi keulamasto, jonka huippuun asennetulle lavalle tuli uusi asetyleenivalo; samalla valotunnus vaihtui yhdeksi räpäykseksi ja yhdeksi vilkuksi 20 sekunnin välein.

Sekalaisia välivaiheita
-----------------------

Alus poistettiin Helsingkallanin matalikolta vuonna 1933, koska sen tilalle asennettiin valopoiju. Alus muutettiin nyt *Varamajakka I* -nimiseksi varalaivaksi; se toimi I merenmittausretkikunnan asuntolaivana sotavuosien aikana, koska majakkalaivoja ei voitu asettaa ulos sukellusvenevaaran vuoksi. Alus maalattiin sotavuosien ajaksi naamiomaalauksin kuten kaikki muutkin ja talvisin valkoiseksi kalkkivärillä. Majakkavarustus oli koko ajan paikallaan.

Viimeinen asemapaikka
---------------------

Vuonna 1945 tuhoutui Merenkurkussa asemapaikkaansa pitänyt majakkalaiva Snipan voimakkaan lumimyrskyn telakkamatkalla aiheuttamassa haaksirikossa; *Varamajakka I* sai sen entisen nimen ja asemapaikan. Siellä alus palvelikin aina vuoteen 1960 asti, jolloin se poistettiin tarpeettomana, kun uusi Utgrynnanin majakka valmistui.

Troolariksi
-----------

Vanha majakkalaiva myytiin yksityiselle, joka vaihtoi siihen tehokkaamman dieselkoneen, muutti ohjaamon katetuksi ja maalasi aluksen ulkoapäin valkoiseksi; majakkalyhty jäi viranomaisille, mutta sen lava sai jäädä paikoilleen ja uusi omistaja teki siitä tähystyspaikan. Alus toimi joitakin aikoja kalastusaluksena, mutta sittemmin siitä tehtiin huvialus. Tässä yhteydessä kansirakenteita muutettiin nykyiselleen.

Alus oli vuoteen 1990 asti Turussa Aurajoen rannassa; seuraavana kesänä se siirtyi Paraisille, jossa se havaittiin viimeksi kesällä 2005.

Alus makaa tällä hetkellä hylkynä Rymättylässä huvivenetelakan rannassa.

Lähteet
-------

* Auvinen, Visa: *Leijonalippu merellä*. Turku, Eita Oy 1983.
* Laurell, Seppo: *Aalloilla keinuvat majakat: historiikki majakkalaivojen aikakaudesta ja museoalus Kemistä*. Merenkulkuhallitus, Helsinki 1988. ISBN 951-49-0940-2 (nid.)
* Laurell, Seppo: *Suomen majakat*. Kustannusosakeyhtiö Nemo, Helsinki 1999.

### Viitteet

1. ↑  Laurell 1999, s. 329.
Valkoinen lähetti on kiinnittänyt mustan ratsun e6. Kyseessä on ehdoton kiinnitys, koska ratsun siirto paljastaisi kuninkaan hyökkäykselle.
  
Musta torni b8 on kiinnittänyt valkoisen ratsun, joka voi halutessaan siirtyä, mutta paljastaa tällöin hyökkäyksen kuningatarta kohti.

  
Mustan torni c6 on osittain kiinnitetty. Se voi siirtyä vain c-linjaa pitkin.
**Kiinnitys** on shakkitermi, jolla tarkoitetaan tilannetta, jossa puolustava nappula ei voi siirtyä, koska se siirtyessään paljastaisi takaansa vielä arvokkaamman nappulan, jonka sitten puolustavaa nappulaa uhkaava torni, lähetti tai kuningatar voisi lyödä. Mikä tahansa nappula, kuningasta lukuun ottamatta, voidaan kiinnittää.

Kiinnitys on ehdoton silloin, jos kiinnitetyn nappulan takana on kuningas, sillä silloin kiinnitetyn nappulan siirtäminen olisi laitonta. Jos takana on jokin muu nappula, kiinnitettyä nappulaa voi siirtää, jos on valmis uhraamaan sen takana olevan nappulan.

Katso myös
----------

* Varras

Lähteet
-------

* Hooper, David & Whyld, Kenneth (1992), The Oxford Companion to Chess (toinen painos), Oxford University Press, ISBN 0-19-866164-9
Joseph Oller
**Joseph Oller i Roca** (1839–1922) oli espanjalaissyntyinen yrittäjä ja impressaari, joka asui pääosan elämästään Ranskassa.

Joseph Oller kehitti vuonna 1864 menetelmän laskea vedonlyönnin kertoimia ja erityisen laskukoneen sitä varten. Hän perusti hevoskilpailuja seuraavan lehden vuonna 1867.

Joseph Oller kiinnostui musiikkiviihteestä ja perusti vuonna 1876 Pariisin ensimmäisen musiikkihallin. Sitä seurasivat erilaiset viihdelaitokset kuten operetti- ja vaudeville-teatteri sekä sirkus.

Kuuluisin hänen perustamistaan instituutioista on Moulin Rouge -kabaree vuodelta 1889.

Lähteet
-------

1. ↑  Totalisaattori.  *Agros*, 01.05.1923, nro 4-5, s. 14. Kansalliskirjasto. Viitattu 22.07.2018.
2. ↑  Pool (gambling) Encyclopedia Britannica. Viitattu 2.4.2014.
3. 1 2  Josep Oller i Roca Gran Enciclopèdia Catalana. Viitattu 2.4.2014. (katalaaniksi)
4. ↑  Joseph Oller - the founder of Moulin Rouge Moulin Rouge. Viitattu 2.4.2014.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
	+ 2
* Ranska
* BnF data

 |
|  |
| Muut | 
* IdRef

 |

 |
**Kiinnite** on filminkehityksessä käytettävä kemikaali.

Kun filmi on käynyt läpi varsinaisen kehityksen, on siinä kuitenkin yhä jäljellä valonherkkää materiaalia, joka on poistettava että kuva säilyisi valossa. Tarkoitukseen käytetään eri kemikaaleja, joista käytetyin on natriumtiosulfaatti. 

Kehityksen ja muiden tarvittavien vaiheiden jälkeen filmi tai vedos upotetaan eri menetelmillä - koneellisesti, kehitystankissa tai käsin - natriumtiosulfaattiliuokseen joka liuottaa valoherkän materiaalin neutraloimalla sen. Kiinnittäminen perustuu siis siihen että kehitteet ovat emäksisiä ja kiinnitteet happamia.*lähde?*

Kiinnityksen jälkeen työ on vielä huuhdottava, koska kiinnitteen jäämät saattavat ajan myötä tahria tai syövyttää kuvan pilalle. Joskus on käytetty erityistä emäksistä kiinnitteenhävittäjäliuosta, mutta sen haittana on mm. paperikuvien tarttuminen kuvankuivaimen kankaaseen. Aine onkin nykyisin jäänyt pois harrastekäytöstä, vain ammattilaisten automaattikoneissa sitä esiintyy.

Lähteet
-------

* Feininger, Andreas: Photographer, 1986 ISBN 0-8109-0919-7
* Feininger, Andreas: Värivalokuvaus 1974 ISBN 951-30-2785-6
* Jäämaa, Ilmari: Nuorten kokeilijain ja keksijäin kirja, 13. painos, 1958
* Kameralehti
**Santosh Kumar Gangwar** (s. 1. marraskuuta 1948) on intialainen poliitikko, joka on toiminut maansa työasiain valtioministerinä vuodesta 2017. Hän on toiminut valtioministerinä Atal Bihari Vajpayeen ja Narendra Modin hallituksissa, useissa eri ministeriöissä, muun muassa talous-, öljy-, tiede-, yritys-, tekstiili- ja vesiministeriöissä.

Gangwar on hindunationalistisen Rashtriya Swayamsevak Sangh -järjestön jäsen. Vuonna 1975 julistetun poikkeustilan aikana hänet pidätettiin silloisen hallituksen vastustajana. Gangwar on tullut valituksi parlamentin alahuoneeseen vuodesta 1989 Bareilyn vaalipiiristä, poikkeuksena vuosi 2009 jolloin hän hävisi parlamenttivaaleissa kongressipuolueen ehdokkaalle. Kyseisen tappion jälkeen Intian kansanpuolue asetti hänet johtamaan puolueen toimintaa Odishassa.

Vuonna 2016 alkaneen tekstiiliministerin tehtävänsä aikana hänen ansionaan pidettiin Koillis-Intian käsityöperinteen tukemista. Tekstiiliministeriöstä hänet siirrettiin talousministeriöön, jossa hän oli vastuussa muun muassa Intian seteliuudistuksesta.

Gangwar aiheutti vuonna 2018 kohua väittämällä, että Intian kaltaisessa suuressa valtiossa raiskauksia tapahtuu eikä niitä välttämättä pystytä täysin estämään. Kommenteistaan huolimatta hän allekirjoitti hallituksen aloitteen, jonka myötä alle 12-vuotiaan raiskaamisesta saa kuolemantuomion. Seuraavana vuonna hän aiheutti uuden kohun työministeriössä väittämällä, että Pohjois-Intian nuoret ovat kyvyttömiä saamaan töitä vaikka työpaikkoja löytyisikin.

Gangwar sairastaa pigmenttihäiriö vitiligoa.

Lähteet
-------

1. 1 2  Santosh Kumar Gangwar, Minister of State (Independent Charge), Labour and Employment: Agriculturist-cum-advocate has been elected seven times from Bareily *Firstpost*.  31.5.3019. Viitattu 6.10.2019.
2. 1 2 3 4 5  Vatsa, Aditi: Santosh Kumar Gangwar knows how to tackle controversies: from jobs data to demonetisation *The Print*.  1.6.2019. Viitattu 6.10.2019.
3. 1 2  Santosh Kumar Gangwar, BJP's Face in Bareilly, Gets Ministry of Labour & Employment *News18*.  31.5.2018. Viitattu 6.10.2019.
4. ↑  North Indian youths ‘incapable’ of getting jobs: Santosh Gangwar *The Hindu*.  16.9.2019. Viitattu 6.10.2019.
5. ↑  DRDO team eyes improved vitiligo remedy *The Asian Age*.  24.6.2019. Viitattu 6.10.2019.

Aiheesta muualla
----------------

* Kuvia tai muita tiedostoja aiheesta **Santosh Gangwar** Wikimedia Commonsissa

* Santosh Gangwar Intian parlamentin alahuoneessa
**Kiinteistön vaihto** on kiinteistön luovutustoimi, jossa vastikkeen pääosan muodostaa toinen kiinteistö. Kiinteistön kauppa on vastikkeellinen luovutus, jossa muu kuin kiinteä omaisuus muodostaa vastikkeen pääosan. Kiinteistönvaihto on melko harvoin käytetty toimenpide, mutta sitä tarvitaan esimerkiksi maatilojen tilusjärjestelyissä ja toteutettaessa kaavajärjestelyjä. Kiinteistönvaihtoon sovelletaan soveltuvin osin kiinteistön kauppaa koskevia säännöksiä kaupan muodosta, saannonmoitteesta ja kaupanvastuusta. Vaihtoon ei kuitenkaan sovelleta etuosto-oikeutta. Pelkässä kiinteistönvaihdossa osapuolet yleensä edellyttävät, että kiinteistöt ovat samanarvoiset. Useimmiten toinen sopijapuoli joutuu maksamaan myös muuta vastiketta, kuten rahaa tai osakkeita, välirahana arvojen erotuksen verran.

Katso myös
----------

* Tilusvaihto

Lähteet
-------

1. ↑  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 269–270.

Aiheesta muualla
----------------

* Oikeustiede:kiinteistövaihto *Tieteen termipankki*.  14.01.2014. Viitattu 14.1.2014.
**Ron Tugnutt** (synt. 22. lokakuuta 1967 Scarborough, Ontario) on kanadalainen jääkiekkovalmentaja ja entinen jääkiekkomaalivahti. Tugnutt pelasi aktiiviurallaan 16 kautta NHL:ssä, minkä jälkeen hän siirtyi valmentajaksi.

Pelaajaura
----------

Tugnutt pelasi junioriuransa aikana ensin Toronton alueen MTHL-junnuliigan joukkueessa Toronto Red Wings, OJHL-liigan joukkueessa Weston Dukes ja kolme vuotta junioroiden pääsarjan OHL-liigan Petersborough Petesissä. Toisen OHL-kautensa päätteeksi Quebec Nordiques varasi hänet NHL:n varaustilaisuuden neljännellä kierroksella.

Tugnutt siirtyi Quebecin organisaatioon kaudeksi 1987–1988. Ensimmäisenä kahtena kautena Tugnutt pelasi suurilta osin Quebecin farmijoukkueessa AHL-liigassa. Hän vakiinnutti paikkansa Quebecissa kaudella 1989–1990 ja seuraavana vuonna hänestä tuli seuran aloittava maalivahti. Quebec myi Tugnuttin kaudella 1991–1992 farmipelaaja Brad Zavishan kanssa Edmonton Oilersiin vaihdossa Martin Ručínskýyn.

Edmontonissa Tugnutt pelasi Bill Ranfordin varamaalivahtina kaksi kautta. Kauden 1993–1994 alussa tehdyssä laajennusvarauksessa Tugnutt siirtyi Mighty Ducks of Anaheimiin, jossa hän ehti pelata 28 ottelua ennen kuin Montreal Canadiens hankki hänet pelaajakaupassa, jossa Stéphan Lebeau matkasi Anaheimiin.

Montrealissa Tugnutt ei saanut paljoa peliaikaa Patrick Roy'n varamaalivahtina, eikä hän jatkanut Montrealissa hänen sopimuksensa päätyttyä. Kaudeksi 1995–1996 Tugnutt teki vuoden mittaisen sopimuksen Washington Capitalsin kanssa, mutta vietti koko kauden farmijoukkueessa Portland Piratesissa.

Kaudeksi 1996–1997 Tugnutt teki sopimuksen Ottawa Senatorsin kanssa ja hän jakoi peliajan Damian Rhodesin kanssa. Ottawa saavutti pudotuspelit kahtena seuraavana vuonna ja kaudella 1998–1999 Tugnutt valittiin NHL:n tähdistöotteluun liigan pienimmän päästettyjen maalien keskiarvon ansiosta. Kesken kauden 1999–2000 otteitaan heikentänyt Tugnutt myytiin Pittsburgh Penguinsiin vaihdossa Tom Barrassoon.

Tugnutt ei kuitenkaan jäänyt Pittsburghiin vaan hän siirtyi urallaan toistamiseen laajennusvarauksessa uuteen joukkueeseen ja aloitti kauden 2000–2001 Columbus Blue Jacketsissa. Hän oli joukkueen selvä ykkösmaalivahti kahden seuraavan kauden ajan.

Kesällä 2002 Tugnutt myytiin Dallas Starsiin vaihdossa tulevan varaustilaisuuden varausvuoroihin. Dallasissa hän pelasi kaksi kautta, edustaen välillä myös joukkueen farmiseuraa Utah Grizzliesiä. NHL:n työsulun 2004–2005 jälkeen Tugnutt ei saanut enää sopimusta yhdenkään joukkueen kanssa ja hän lopetti pelaajauransa.

Lähteet
-------

* Legends of Hockey - Ron Tugnutt HHOF
* Ron Tugnutt The Internet Hockey Databasessa (englanniksi)

### Viitteet

1. 1 2 3 4 5 6 7  Legends of Hockey
**Hyvänlaatuinen asentohuimaus** eli **benigni paroksysmaalinen positionaalinen vertigo** (eng. *benign paroxysmal positional vertigo*) tai **BPPV** on yleisin huimausta aiheuttava tasapainoelinhäiriö.
Hyvänlaatuisessa asentohuimauksessa ihmisen korvan tasapainoelimen kaarikäytävään muodostuu sakkaa, joka estää nesteen normaalin liikkeen kaarikäytävässä. Kaarikäytäviä on kolme kappaletta kummassakin korvassa, kukin kohtisuorassa toisiinsa nähden. Tästä johtuen yhden käytävän tukkeutuminen aiheuttaa huimausta vain tietyissä asennoissa tai liikkeissä. Kahden tai kolmen kaarikäytävän tukkeutuminen samanaikaisesti on äärimmäisen harvinaista. Useimmin tukkeutuu posteriorinen kaarikäytävä. Huimausoire tulee esiin tyypillisesti aamulla sängystä noustessa tai makuulla kylkeä kääntäessä.

Hoito
-----

Kaarikäytävän sakka pyritään saamaan liikkeelle manöövereitä eli liikesarjoja tekemällä. Niissä pään liikkeellä saadaan aikaan kaarikäytävänesteen ja siten sakan liike kohti tasapainoelimen tyveä, jossa se ei enää aiheuta tukosta. Manööverit ovat usein tehokkaita, mutta tila saattaa uusiutua.

Lähteet
-------

1. ↑  Hyvänlaatuinen asentohuimaus, Duodecim, Terveyskirjasto. Viitattu 14.5.2019.
Malli lituruohon asetolaktaattisyntaasin rakenteesta sitoutuneena entsyymin inhibiittoriin metsulfuroni-metyyliin
**Asetolaktaattisyntaasi** on entsyymi, joka katalysoi kahden palorypälehappomolekyylin kondensoitumista asetomaitohapoksi tai palorypähapon ja alfaketovoihapon kondensoitumista α-aseto-α-hydroksivoihapoksi. Asetolaktaattisyntaasia esiintyy monien bakteerien, kasvien ja sienien soluissa ja se osallistuu haarautuneiden aminohappojen valiinin, leusiinin ja isoleusiinin biosynteesiin. Entsyymin EC-numero on EC 2.2.1.6.

Rakenne ja toiminta
-------------------

Asetolaktaattisyntaasia esiintyy useissa bakteereissa, sienissä ja kasveissa. Bakteerien entsyymit koostuvat kahdesta erilaisesta alayksiköstä, jotka muodostavat oligomeerin. Kasveissa ja sienissä alayksiköt ovat keskenään identtisiä ja muodostavat tyypillisesti joko tetrameerin tai oktomeerin. Kofaktoreina asetolaktaattisyntaasin rakenteessa ovat FAD-molekyyli ja tiamiinipyrofosfaatti. Lisäksi entsyymi vaatii toimiakseen magnesiumioneja. Myös useat muut kahdenarvoiset metalli-ionit aktivoivat entsyymiä.

Asetolaktaattisyntaasin katalysoiman reaktion mekanismin ensimmäisessä vaiheessa tiamiinipyrofosfaatin tiatsolirengas deprotonoituu, jolloin siitä muodostuu ylidi. Nukleofiilinen ylidi reagoi palorypälehapon elektrofiilisen karboksyyliryhmän kanssa additioreaktiolla ja sitä seuraavassa dekarboksylaatiossa muodostuu hydroksyylietyylitiamiinipyrofosfaattivälivaihe. Tämä välituote reagoi toisen palorypälehapon tai alfaketovoihapon kanssa muodostaen tuotteen.

Asetolaktaattisyntaasin inhibiittorit
-------------------------------------

Asetolaktaattisyntaasia inhiboivat valiini ja leusiini eli se on niin kutsuttu feedback-inhibitoituva entsyymi. Tämän lisäksi useat rikkaruohomyrkkyinä käytettävät yhdisteet inhiboivat entsyymin toimintaa. Tällaisia ovat monet sulfonyyliurea- ja imidatsolinonirakenteiset herbisidit. Ne sitoutuvat hyvin voimakkaasti palorypälehapon sitoutumiskohtaan entsyymissä ja aiheuttavat siten asetolaktaattisyntaasin toiminnan estymisen. Bakteereilla asetolaktaattisyntaasin toiminnan estyminen aiheuttaa staasin ja kasveille entsyymin inhibitoituminen aiheuttaa kasvin kuoleman.

Lähteet
-------

1. 1 2  EC 2.2.1.6 - acetolactate synthase Brenda. Viitattu 18.6.2015. (englanniksi)
2. 1 2 3 4  Hans-Walter Heldt, Fiona Heldt: *Plant biochemistry*, s. 295–299. Academic Press, 2005. ISBN 978-0-12-088391-2. Kirja Googlen teoshaussa (viitattu 18.6.2015). (englanniksi)
3. 1 2 3  Jörg Stetter: *Herbicides Inhibiting Branched-Chain Amino Acid Biosynthesis*, s. 4–11. Springer, 2012. ISBN 978-3-642-79109-3. Kirja Googlen teoshaussa (viitattu 18.6.2015). (englanniksi)
4. 1 2  Richard B. Silverman: *The organic chemistry of enzyme-catalyzed reactions*, s. 337–338. Academic Press, 2002. ISBN 978-0-12-643731-7. Kirja Googlen teoshaussa (viitattu 18.6.2015). (englanniksi)
5. ↑  Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: *Herbicides, Kirk-Othmer Encyclopedia of Chemical Technology*, John Wiley & Sons, New York, 2004. Viitattu 18.6.2015
*Tämä artikkeli kertoo oikeustermistä. Kiinnitys on myös shakkitermi.*

**Kiinnitys** tarkoittaa tavallisesti kiinteään omaisuuteen kohdistuvaa, lainhuuto- ja kiinnitysrekisteriin tehtävää merkintää kiinteän omaisuuden käyttämiseksi velan tai muun saamisen vakuutena. Kiinteää omaisuutta (engl. *immovable property, real property, immovables*) ovat maa-alueet ja vuokraoikeus rakennuksineen, muu omaisuus on irtainta omaisuutta. 

Kiinnityksen kohteena voi olla joko kiinteä omaisuus, johon kiinnityksen hakijalla on lainhuuto tai vaihtoehtoisesti vuokraoikeus rakennuksineen. Tällöin maa-alueen omistaa esim. kaupunki, mutta vuokralainen hallitsee aluetta vuokrasopimuksen perusteella. Alueella sijaitsee usein myös vuokralaisen omistamia rakennuksia.

Ennen kiinnityksen hakemista kiinteistölle on haettava lainhuuto, jolla varmennetaan, että kiinnityksen hakija on todella kiinteistön omistaja. 

Kiinnitystä tarvitaan kiinteistön panttaamista varten, kun omaisuutta halutaan käyttää luoton vakuutena. Vain lainhuudon saanut omistaja voi pantata kiinteistön.

Kiinnitys ja siitä todistukseksi annettu panttikirja ovat voimassa pysyvästi, ellei kiinnitystä erikseen kuoleteta. Kiinteistön kiinnitykset rekisteröidään Maanmittauslaitoksessa, ja voimassa olevat kiinnitykset selviävät rasitustodistuksesta.

Lähteet
-------

* Maanmittauslaitos: Kiinteistö lainan vakuutena
* Maanmittauslaitos: Vuokraoikeudet (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kiinnitys**.
* Maanmittauslaitos
* Lisätietoa vuokraoikeuksien kiinnityksistä Maanmittauslaitoksen sivuilla (Arkistoitu – Internet Archive)
**Joseph Philo Bradley** (14. maaliskuuta 1813 Berne, New York – 22. tammikuuta 1892 Washington (DC)) oli yhdysvaltalainen juristi. Vuonna 1870 silloinen presidentti Ulysses S. Grant nimitti Bradleyn Yhdysvaltain korkeimman oikeuden tuomariksi. Puoluekannaltaan Bradley oli republikaani, joskaan häntä ei pidetty kovin poliittisena.

Bradley tunnetaan erityisesti osallistumisestaan 15-henkiseen komissioon, joka teki vuonna 1878 Rutherford B. Hayesista Yhdysvaltain presidentin, vaikka tämä sai vaaleissa vähemmän ääniä kuin vastaehdokkaansa Samuel J. Tilden. Erikoisen valintamenettelyn taustalla oli republikaanien ja demokraattien välinen kiista, jossa kumpikin puolue syytti toisiaan vaalivilpistä. Tilanteen ratkaisemiseksi kongressi nimitti 15-henkisen komission pohtimaan, kumman puolueen lähettämät äänet kolmessa osavaltiossa pitäisi laskea. Komissioon piti alun perin kuulua seitsemän republikaania, seitsemän demokraattia ja puolueeton tuomari David Davis. Saadakseen Davisin puolelleen demokraatit nimittivät hänet Illinoisin senaattoriksi, mutta Davis päättikin erota komissiosta nimityksen takia, jolloin Bradley nimitettiin hänen tilalleen. Republikaanina Bradley äänesti oman puolueensa ehdokasta, minkä seurauksena Hayes valittiin komission äänin 8–7 Yhdysvaltain presidentiksi.

Lähteet
-------

1. ↑  "Bradley, Joseph P." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015.
2. 1 2  The Disputed Presidential Election of 1876 *University of Houston*. Viitattu 17.1.2016. (englanniksi)
3. ↑  Rutherford B. Hayes: Campaigns and Elections *Millercenter*.  Arkistoitu 22.1.2016. Viitattu 17.1.2016. (englanniksi)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat

 |
|  |
| Muut | 
* SNAC

 |

 |
**Ronald "Ron" Keith Williamson** (3. helmikuuta 1953 Ada, Oklahoma – 4. joulukuuta 2004) oli yhdysvaltalainen minor league -baseballpelaaja (sieppari/syöttäjä). Hänet tuomittiin vuonna 1988 Oklahomassa kuolemaan Debra Sue "Debbie" Carterin raiskauksesta ja murhasta. Dennis Fritz tuomittiin samasta tapauksesta elinkautiseen. Molemmat tuomitut vapautettiin 15. huhtikuuta 1999, kun DNA-todiste oli osoittanut heidät syyttömiksi. Tapaus oli aiheena John Grishamin ensimmäisessä tietokirjassa (*The Innocent Man: Murder and Injustice in a Small Town*, 2006).

Baseballuransa päätyttyä Williamson kärsi päihde- ja mielenterveysongelmista. Hän asui äitinsä luona. 8. joulukuuta 1982 kuolleena löydetty Debbie Carter työskenteli Coachlightissa, adalaisessa baarissa, jossa Williamson usein vieraili. 

Williamson kuoli kirroosiin hoitokodissa joulukuussa 2004. 

DNA:n perusteella Carterin todelliseksi surmaajaksi vahvistui Glen Gore, adalainen mies, joka oli aikoinaan todistanut sekä Williamsonia että Fritziä vastaan. Gore oli viimeinen Carterin seurassa nähty henkilö. Hänen oli myös havaittu riitelevän uhrin kanssa tämän kuolinyönä. 24. kesäkuuta 2003 Gore tuomittiin murhasta. Alun perin hän sai kuolemantuomion, mutta päätös peruttiin elokuussa 2005. Toisessa oikeudenkäynnissä tuomioksi tuli 21. kesäkuuta 2006 elinkautinen vankeus ilman armahdusmahdollisuutta. Tämä oli lain vaatimaa, kun tuomiosta vallitsi oikeudessa erimielisyys.

Lähteet
-------

1. ↑  Ron Williamson *baseball-reference.com*. Sports Reference LLC. Viitattu 28.7.2012. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Tšekki
* Kreikka
* Alankomaat
* Puola

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ron Williamson